cyanic-selkie/wikianc huggingface dataset:
Abarca
thumb|right|250px|Un par d'abarcas. L'abarca ye un tipo chenerico de calcers simples que dimanan d'o medio rural, fetos de materias primas economicas y fácils de conseguir como o cuiro u o caucho, especialment pa fer-ne la suela, y a piel d'animals u dieferents tipos de telas resistents pa fer-ne as partes cubrideras d'o piet.
Banyera
thumb|300px|Banyera de fierro fundiu. Una banyera ye un recipiente emplegau pa banyar-se. A mayor parti d'as banyeras modernas son feitas de fibra de vidre u acrilica, encara que tamién bi'n ha feitas de porcelana, acero, fierro y mesmo de fusta (tradicionals en Chapón). Tradicionalment, a mayoría d'as banyeras yeran alto u baixo rectangulars, encara que con l'arribada d'as banyeras acrilicas, bi ha más formas posibles. Por un regular son blancas, encara que tamién bi'n ha d'atras colors. As banyeras modernas pueden tener u no chetas montadas dencima. Amás, pueden estar encastadas u libres. A banyera se troba a sobén en o banyo, ya siga como una pieza autonoma u en conchunción con una ducha.
Abarca
Bells tipos d'abarcas a sobén no amagan si que os didos y o calcanyar, y pa asegurar-las s'ha de ligar contra lo clavillar y as canillas con uns cordels que se diz abarqueras. En as zonas secas tamién existe abarcas fetas de materials que se putren si se mullan, como l'esparto.
Punta de las Mardaneras
A punta de las Mardaneras, tamién conoixida como tuca d'els Chiminucs Sud (en francés Pic Ledormeur Sud, en castelán Pico de los Gemelos Ravier), ye un mont de 3.167 m d'altaria, con una prominencia de 31 m, que se troba situau en a provincia de Uesca (Aragón).
Banyera
O proceso pa esmaltar banyeras de fierro fundiu fue inventau por o escocés David Dunbar Buick, qui más tardi inventaría o motor OHV y fundaría a Buick Motor Company.
Tuqueta Roya
A Tuqueta Roya, ye un mont de 3.266 m d'altaria, con una prominencia de 18 m, que se troba situau en a provincia de Uesca (Aragón).
Disney+
250px|thumb|Disney+
Disney+ ye una aplicación y plataforma dichital de streaming creyata por Disney pa ofreixer una gran variedat d'as suyas cintas y series, amés de conteniu de Marvel, Star Wars y National Geography.
Ribeira de Santa Luzia
A Ribeira de Santa Luzia ye una d'as tres prencipals ribeiras d'a ciudat de Funchal, en a isla de Madeira.
Pico de la Montanyeta
O pico de la Montanyeta, tamién conoixida como tuca d'els Chiminucs Norte (en francés Pic Ledormeur Nord, en castelán Pico de los Veteranos, Gemelo Norte u Pico de Juan Buyse), ye un mont de 3.129 m d'altaria, con una prominencia de 31 m, que se troba situau en a provincia de Uesca (Aragón).
Tuca de Bardamina
A tuca de Bardamina u tuca de Pocetz de Benás, ye un mont de 3.068 m d'altaria, con una prominencia de 49 m, que se troba situau en a provincia de Uesca (Aragón).
Ribeira de João Gomes
A Ribeira de João Gomes ye una ribeira d'a ciudat de Funchal, en a isla de Madeira.
Thien Duong
thumb|250px|Thien Duong Son Doong (en vietnamita Hang Thiên Đường) ye una espelunga karstica con una longaria total de 31 km, situata en a provincia de Quang Binh (Phong Nha-Ke Bang) en Vietnam a bells 450 km d'a ciudat de Hanoi y 54 km a lo norte de l'aeropuerto de Dong Hoi.
Kiwix
thumb|Kiwix. Kiwix ye un navegador web offline, de baldes y de codigo ubierto, creyau por Emmanuel Engelhart y Renaud Gaudin en 2007. Se lanzó por primera vegada pa permitir l'acceso sin connexión con Internet a Wikipedia, pero dende alavez s'ha expandiu pa incluir atros prochectos d'a Fundación Wikimedia, asinas como textos de dominio publico d'o Prochecto Gutenberg. Disponible en mas de 100 idiomas, Kiwix s'ha incluiu en cuantos prochectos d'alto perfil, dende operacions de contrabando en Corea d'o Norte y acceso enciclopedico en Cuba dica Bibliothèques Sans Frontières.
Aulesti
Aulesti (Aulesti en basco y oficialment, Aulestia en castellano) ye un municipio d'a comunidat autonoma d'o País Basco, provincia de Bizcaya y comarca de Lea-Artibai.
Kiwix
Kiwix ye emplegau pa veyer Wikipedia offline (ye decir, sin estar connectau a Internet). Isto se leva a cabo por meyo d'a lectura d'o conteniu d'a Wikipedia almagazenau en un fichero de formato ZIM, que ye esencialment o conteniu d'a Wikipedia comprimiu, almagazenau en un formato especialment disenyau pa ista fin y de codigo ubierto. Con Kiwix ye posible leyer qualsiquier archiu de prochectos de Wikimedia (Wikisource, Wikiversity, Wikispecies, ...). Existen fichers ZIM listos pa estar usaus con Kiwix con diferents versions d'a Wikipedia en cuantos idiomas, manimenos, tamién se subministran contenius creyaus pa atros propositos, articlos de Wikipedia d'importancia pa estudiants.
Aulesti
A suya población ye de 680 habitants (2008) en una superficie de 25,31 km², con una densidat de población de 26,87 hab/km².
Cheografía
A localidat d'Aulesti se troba situada a 85 metros d'altaria sobre lo livel d'a mar, a una distancia de 44 km d'a ciudat de Bilbau, a capital de Bizcaya.
Espades Sudueste
O Espades Sudueste (en aragonés benasqués) u Lardaneta Sudueste (en aragonés chistabín, tamién palatalizau en benasqués Llardaneta Sudueste), ye un mont de 3.322 m d'altaria, con una prominencia de 9 m, que se troba situau en a provincia de Uesca (Aragón).
Kiwix
O programa ye disponible pa cuantos sistemas operativos como Windows, Mac OS, Linux, iOS y Android.
Negra
thumb|Pentagrama con tres simbolos: dos notas negras y un silencio de negra Una nota negra ye o simbolo emplegato ta indicar un sonito con una durada d'un tiempo. Corresponde a la cuatrena parti d'una nota redonda. A negra ye un ovalo coloreyato de negro (d'aquí o suyo nombre), d'a cual sale una linia recta vertical, sin dengún adorno. O suyo silencio equivalent ye o silencio de negra que significa que mientres un tiempo no se fa sonito.
A ilustración amuestra dos negras y un silencio de negra. A dirección d'a barra vertical pende d'a posición d'a nota adintro d'o pentagrama. Dende a tercera linia entalto a negra se representa con o palo entabaixo salindo dende a ezquierda d'a capeza d'a negra. Ta negras situatas por debaixo d'a tercera linia d'o pentagrama, o palo se coloca entalto salindo d'a dreita d'a capeza d'a negra. Ista regla no ye, manimenos, absoluta, podendo variar cuan sía menester ligar notas u cuan bi ha mas d'una voz.
En cuestions de ritmo, a negra gosa estar o patrón emplegato ta la mayoría d'as piezas. Os compases "por cuatre" (tres por cuatre, dos por cuatre, cuatre por cuatre, ...), en os que a negra dura un tiempo d'o compás son, por un regular, os mas emplegatos. A metrica d'una obra musical gosa estar marcata en "negras por menuto".
Districto de Lens
O districto de Lens (en francés arrondissement de Lens, en picardo arondichemint d'Linse) ye un districto d'o departamento francés d'o Paso de Calais (en francés Pas-de-Calais), en a rechión d'Altos de Francia.
A suya población ye de 368.921 habitants en una superficie de 316,29 km², con una densidat de población de 1.166,29 hab/km².
A capital d'o districto ye a subprefectura de Lens, y en fan parte 9 cantons y 50 comunas.
Corchea
thumb|right|100px|Corchea y silencio de corchea. Una corchea (d'o francés crochet, "ganchet") ye, en musica, una fegura que equivale a 1/8 d'o valor d'a fegura redonda. Ye una nota realizata a partir d'una ueitena parti d'a durada d'una redonda. En Italia se le diz croma (d'antis mas fusa), en o Reino Uniu y Canadá quaver (sonito tremulo), y en os Estaus Unius eighth note (ueiteno de nota).
En a musica vocal as feguras s'escriben de traza deseparata u enganchata indicando, respectivament, si corresponden a silabas diferents u a la mesma silaba.
Dient de Lardana
O Dient de Lardana (u tamién palatalizau como Dient de Llardana) u Tucón de la Canal Fonda (en francés Grande Dent), ye un mont de 3.091 m d'altaria, con una prominencia de 75 m, que se troba situau en a provincia de Uesca (Aragón).
Tuca de Bagüenyola Norte
A tuca de Bagüenyola Norte (en castellano Pico de Beraldi u Eriste Norte), ye un mont de 3.031 m d'altaria, con una prominencia de 41 m, que se troba situau en a provincia de Uesca (Aragón).
Munteans
Os munteans (rumano munteni) son os rumanos que habitan Muntenia (Rumanía). Son cristianos ortodoxos y charran rumano.
Bandera de Madeira
A bandera d'a Rechión Autonoma de Madeira ye regulata por o Decreto rechional numero 30/78/M, de 12 de setiembre de 1978.
Munteans
Modo de vida tradicional
En a ribera de Danubio y as planas de Muntenia o modo de vida tradicional ye l'agricultura. Destacan os cautivos cerialistas (a primers de sieglo un tercio d'a producción de cerial europeu proveniba de Rumanía), y cautivo d'o chirasol. En o cabalto d'os monts Carpatos bi ha un pastoreyo transhumant.
Bandera de Madeira
Ye formata por un panyo de forma rectangular dividito en tres faixas verticals, de color azul as exteriors y amariella a central. En o centro d'a bandera, sobre a faixa amariella, apareixe representata a Cruz d'a Orden de Cristo.
Munteans
Luenga
O stándard d'a luenga rumana de basa en as parlas de Muntenia, que son daco-rumanas meridionals.
Bandera de Madeira
A color azul simboliza a condición insular d'ista Rechión Autonoma, l'amariello representa a suau climatolochía y as plachas u arenals d'istas islas que constituyen una d'as suyas prencipals fuents de riqueza.
A cruz d'a Orden de Cristo fa referencia a o descubrimiento de Madeira por dos caballers que perteneixioron a ista orden, João Gonçalves Zarco y Tristão Vaz Teixeira, y a suya unión con a Republica Portuguesa.
Munteans
Historia
En o sieglo XIII os hongaros prenioron o control de Vlaquia pa protecher-sen d'os tartres-mongols. O voivot Basarab, dimpués de vencer a lo rei d'Hongría en 1330, creyó un estau ortodoxo independient con metropolitano en Argeş en 1359.
Os otomans invadioron Vlaquia en 1395. Se creyó una cruzada cristiana con hongaros y franceses que fue redotada en a batalla de Nikipol en 1396, y dende ixe inte o voivot de Vlaquia habió de pagar un tributo a los otomans. Vlaquia quedó asins como un estau tampón entre o reino d'Hongría y l'Imperio Otomán. Os hongaros fracasoron debant os otomans en 1444 en Varna y en 1448 en a batalla de Kosovo.
En 1459 o voivot Vlad Ţepeş se negó a pagar tributo a los otomans y Vlaquia encomenzó a resistir a invasión otomana primer con o refirme d'Hongría. En 1462 os otomans redotoron a Vlad Ţepeş y posoron a lo suyo chirmán de voivot. En 1476 os hongaros posoron a Vlad Ţepeş como voivot pero fue redotau por os otomans, que dominarán Vlaquia dica o sieglo XVIII.
Dominio otomán
O rechimen otomán no suposó una ocupacion militar de tot o prencipau, pero os otomans cosiraban o nombramiento de voivotz. Os vlacos se rebeloron contra os otomans con Mihai Viteazu ("Miguel o Valient", "Miguel o Bravo"), que estando voivot de Vlaquia en 1593, esdevenió prencipe de Transilvania en 1599 y se fació nombrar voivot de Moldavia en 1600. Por primera vegada os tres principaus yeran unius baixo una mesma autoridat nativa, pero fue redotau en 1601 y os autriacos esclaforon a revuelta vlaca en 1601.
Dende o setio de Viena en 1683 os otomans encomienzoron a reblar en Europa debant de l'Imperio Austriaco primero y dimpués de l'Imperio Ruso. Os otomans pretendeban reforzar as suyas posicions en Moldavia y Vlaquia y substituyorn os voivoz por hospodars fanariotas, griegos de Costantinoble. Os hospodars yeran nombraus dreitament por o soldán por tres anyadas. O rechimen fanariota yera a saber-lo d'explotador.
En 1718 por o tractau de Passarowitz os austriacos s'apoderoron d'o Banato y d'Oltenia. En o tractau de Belgrado de 1739 Oltenia se reintegró en Vlaquia.
Os exercitos rusos entroron por primera vegada en Moldavia en a decada de 1760. Os rusos conquirioron temporalment Buchac, Moldavia y Vlaquia y en 1772 entroron en Bulgaria. O tractau de Küçuc-Kaynarca en 1774 atorgó a lo zar de Rusia o dreito d'advertencia a lo soldán sobre Moldavia y Vlaquia. O tractau permitió que os boyardos feudals vlacos obtenesen en 1802 que os hospodars fuesen nombraus por siet anyadas y que a destitución y nombramiento se fese d'alcuerdo con os gubiernos otomán y ruso.
En 1806 as tropas rusas con enchaquia d'a destitución de l'hospodar de Vlaquia invadioron os principaus y por o tractau de Bucarest en 1812 Rusia obtenió Besarabia.
Entre rusos y otomans
Os principaus de Moldavia y Vlaquia esdevinioron estaus tampons entre os dos imperios. En 1821 i habió una revuelta en os principaus obra de Tudor Vladimirescu, que dende Oltenia yera a la cabeza d'una revuelta social y nacional y tamién obra d'una sociedat secreta griega con base en Odesa que prebaba de liberar a los ortodoxos d'os Balcans. Os rebels vlacos en Bucarest daban la culpa d'a situación a los fanariotas.
Os otomans tornoron a controlar a situación pero o rechimen fanariota ya heba deixau d'existir. A convención d'Akkerman de 1826 entre rusos y turcos substituyó o estatuto por un condominio: os hospodars autotonos serían esleitos por siet anyadas y sozmesos a l'aprobación d'o soldán y o zar. En 1827 os rusos y turcos tornoron a estar en guerra dica que o tractau d'Adrianopoli en 1829, que adchudicaba as bocas d'o Danubio a Rusia y cambiaba o estatuto d'os principaus, que serían gobernaus por principes vitalicios y preneban autonomía administrativa total.
Amés os reglamentos organicos de 1830 preveyeban que cada prencipau tenese una Constitución aprobada por Sant Petersburgo y Costantinoble y dimpués por l'asamblea (de propietarios). O nuevo rechimen se posó en marcha mientres as tropas rusas ocupaban Moldavia y Vlaquia (que no evacuarán dica 1834). Os prencipes gobernoron d'astí enta debant cosiraus por os consuls de Rusia.
En abril de 1848 o prencipe Sturza de Moldavia superó tres días achitación social en Iaşi, pero en Bucarest esclató en chunio una revolución que obligó a lo principe Bibescu a formar un gubierno provisional.
As tropas rusas entroron en Moldavia en chulio, y en septiembre tamién en Vlaquia chunto con os otomans. A convención ruso-otomana de Balta-Liman de mayo de 1849 suspendió os reglamentos organicos y fació tornar a lo sistema de nombramiento d'os hospodars.
Unión de Vlaquia con Moldavia y autonomía
En 1853 l'exercito de l'Imperio Ruso tornó a invadir Moldavia y Vlaquia, l'Imperio Otomán lis declaró a guerra y dimpués facioron o mesmo Francia y Gran Bretanya, que no quereban que l'Imperio Ruso substituise a l'Imperio Otomán como potencia que dominaba a zona. As potencias occidentals atacoron Crimea y prenioron Sebastopol. Por o Tractau de París de 1856 Rusia entregó as bocas de Danubio a l'Imperio Otomán y cedió bel territorio esgallau de Buchac (Besarabia d'o Sud) a lo principau de Moldavia pa que tenese salida a la mar Negra. S'alcordó que o estatuto d'os principaus fuese redefiniu por una conferencia internacional. Tanimientres os Reglamentos organicos permitioron que i hese unas eleccions en 1857: os unionistas ganoron tanto en Moldavia como en Vlaquia. A convención de París de 1858 optó por o compromís que os prencipaus unius de Vlaquia y Moldavia tenesen cadagún un prencipe autoctono, un gubierno, una asamblea y un tribunal de chusticia común. Pero en 1859 as dos asambleas esleyoron por unanimidat a lo mesmo prencipe Alexandre Ion Cuza. A unión ya yera un feito, y l'Imperio Otomán lo reconoixió en 1861.
Alexandre Cuza, que heba recibiu una educación francesa, fació adoptar una constitución bonapartista y prebó de modernizar o país, por o que una coalición de liberals y conservadors l'obligó a abdicar en 1866. Ion Bratianu convenció a l'alemán Carl von Hohenzollern-Sigmaringen que acceptase o puesto de prencipe y fue proclamau en mayo de 1866 con o nombre de Carol I. Se aprebó una nueva Constitución en chulio y lo nombre de "Rumanía" se fació oficial. O soldán dio a suya aprebación en octubre.
Vlaquia en a independencia de Rumanía
Carol I yera parient de l'emperador d'Alemanya y veyeba o vasallache con l'Imperio Otomán como un anacronismo. Cuan en 1877 se producioron as mortaleras en Bulgaria, Rusia atacó a l'Imperio Otomán con o refirme de Rumanía. Por o tractau de Berlín de 1878 Rumanía cedeba a Rusia a parte de Buchac que serviba d'acceso a la mar y recibió en compensación Dobrucha, que en l'Imperio Otomán no feba parte de Vlaquia. O reconoiximiento d'a independencia total fue en 1880, dimpués d'una revisión d'a Constitución de 1866, on i heba un articlo que deciba "només que os forans de relichión cristiana pueden obtener a cualidat de rumanos", prencipio que yera incompatible con a presencia de muitos musulmans en Dobrucha (turcos, tartres y nogais). Carol I fue coronau rei de Rumanía en mayo de 1881. A ilesia ortodoxa rumana esdevenió una ilesia autocefala en 1885 con a suya seu metropolitana en Bucarest.
Primera Guerra Mundial
Cuan esclató a primera Guerra Mundial Rumanía yera neutral, pero en octubre de 1914 morió Carol I y lo succedió o suyo sobrín Ferrando I, y os dirichents de Rumanía fuoron sedueitos pa entrar en a guerra. Os Imperios centrals prometeban Besarabia si Rumanía participaba en o suyo bando, os Aliaus prometeban Transilvania. Rumanía apostó por o bando aliau en 1916 por a promesa d'una muga muit occidental con Hongría, a linia Debrecen-Szeged. O 27 d'agosto Rumanía declaró a guerra a Austria-Hongría y as suyas tropas invadioron Transilvania entrando de Braşov d'on fuyen os hongaros. Manimenos en setiembre as tropas rumanas han de fuyir chunto con 80.000 vlacos transilvanos.
Dimpués os imperios centrals lanzoron una contraofensiva contundent y prenioron Bucarest en aviento de 1916 ocupando Vlaquia y Dobrucha. O gubierno rumano se refuchió en Iaşi y conservó Moldavia con l'aduya d'exercitos rusos. Dimpués d'a revolución d'octubre Rumanía quedó aislada y habió de firmar un armisticio con Alemanya y Austria-Hongría en Focşani o 9 d'aviento de 1917.
Manimenos en Kichinev s'establió a Republica Democratica de Moldavia, que proclamó a suya independencia en 1918 y dimpués a unión con Rumanía en abril. Con o tractau de Brest-Litovsk o 3 de marzo de 1918 Rumanía se quedó de tot ya sin aduya rusa y as potencias centrals tornoron a atacar-la. Por o tractau de Bucarest d'o 7 de mayo de 1918 Rumanía habió de ceder Dobrucha d'o sud (cuadrilatero de Silistra) y 170 lugars d'os Carpatos a Hongría. Vlaquia siguió ocupada y habió d'abastir de trigo y petrolio a Alemanya y Austria-Hongría.
L'armisticio de Villa Giusti o 3 de noviembre fació que s'esboldregase l'Imperio Austrohongaro. O gubierno rumano aguardó dica o 10 de noviembre pa continar as hostilidaz en o zaguer inte. O 15 de noviembre os rumanos invadioron Transilvania. O 28 de noviembre Bucovina, que heba estau una posesión austriaca, demandó a unión con Rumanía. O 1 d'aviento de 1918 os vlacos de Transilvania y d'Hongría se reunioron en Alba Iulia, se constituyoron en asamblea y esleyoron un Gran Consello nacional que o día 14 demandó a unión con Rumanía. Os saxons s'achuntoron o 8 de chinero de 1919. O 24 d'o Parlamento de Bucarest ratificó totas as decisions de unión, incluita a de Besarabia, no reconoixida por a URSS.
En 1919 o Tractau de Saint-Germain-en-Laye con Austria confirmó a unión de Bucovina, y o tractau de Neuilly con Bulgaria confirmó que Dobrucha d'o sud (Cuadrilatero de Silistra) perteneixeba a Rumanía. A muga con Hongría y o Reino d'os Serbios, Croatas y Eslovenos quedó por definir y no se resolverá en o Tractau de Trianon, en o que Transilvania, Crişana y a metat d'o Banato pasarán a Rumanía.
Zootoca vivipara
Distribución
A suya aria de distribución forma una faixa latitudinal en Eurasia dende Galicia y Irlanda por l'ueste dica Manchuria y dica a isla Sakhalín por l'este. En Europa arriba a los 70º de latitut norte en Noruega, y por o sud a suya aria de distribución remata en o norte d'a Peninsula Iberica y Bulgaria. En l'Alto Aragón se restrinche quasi a las vals d'o Pireneu Axial dica os 2.400 m, a man de paúls, vivers, fayars aclaratos u marguins d'arrigachuelos.
Punta de Penya Solana
A punta de Penya Solana u tuca de Bagüenyola Sud (en castellano Eriste Sur), ye un mont de 3.041 m d'altaria, con una prominencia de 46 m, que se troba situau en a provincia de Uesca (Aragón).
Punta Alta d'es Leners
A punta Alta d'es Leners u tuca de Bagüenyola Gran (en castellano Gran Eriste), ye un mont de 3.056 m d'altaria, con una prominencia de 225 m, que se troba situau en a provincia de Uesca (Aragón).
Vinyal (desambigación)
Vinyal puede fer referencia a:
Cabanyera
thumb|Cabanyeras prencipals en l'estato espanyol.
As cabanyeras son camins de transhumancia que unen os puestos tradicionals de pastoreyo pa que os pastors y ganaders puedan levar o bestiar caprino, ovino y bovín enta os millors feners aprofitando a moranza d'o clima: enta os puertos u estivas en estiu u enta redoladas mas baixas y de clima mas templau en hibierno.
As cabanyeras suposan bellas 125.000 km de rotas pa la transhumancia en Espanya, o 1% d'o suyo territorio, unas 450.000 hectarias. Churidicament, en Espanya, as cabanyeras son cabal de dominio publico que a suya titularidat exercen as Comunidatz Autonomas estando ista protección churidica a que las fa unicas en Europa.
Escudo de Madeira
thumb|300px|Escudo d'a Rechión Autonoma de Madeira. O escudo d'a Rechión Autonoma de Madeira apareixe descrito en o Decreto Lechislativo Rechional numero 11/91/M, de 24 d'abril.
Cabanyera
A nomenclatura oficial en Aragón ye d'orichen castellano y fue imposata en o sieglo XVIII dimpués d'a Guerra de Succesión Espanyola y aplicación d'os Decretos de Nueva Planta: cañadas, cordeles, veredas y coladas. En ixa terminolochía oficial d'orichen castellano, seguntes o Codigo civil y a Lei 3/1995, una cañada ye de 90 varas castellanas d'amplura (uns 75 m), os cordeles d'uns 38 m, as veredas d'uns 20 m d'amplura, y una colada ye qualsiquier vía con menor amplura.
Escudo de Madeira
En iste escudo fegura a cruz d'a Orden de Cristo en un campo d'azur terciato en palo d'oro (fundo de color azul dividito por una barra vertical de color amariello u dorato).
Cabanyera
Manimenos a suya protección legal, as cabanyeras sufren a ocupación ilegal u modificacions no permitidas. Un eixemplo ye a cabanyera que transcorre amán de Madrit conoixida como que "Cañada Real" que ista ocupada en bells 15 km por asentamientos de chabolas.
Escudo de Madeira
Baixo os soportes, en una cinta, se puet leyer o lema d'ista rechión autonoma portuguesa: «DAS ILHAS, AS MAIS BELAS E LIVRES» (D'as islas, as mas polidas y libres)
Bibliothèques Sans Frontières
thumb|250px|Bibliotecas sin Buegas. Bibliothèques Sans Frontières (u BSF) (en anglés Libraries Without Borders,en aragonés Bibliotecas sin Buegas) ye una organización benefica con usinas en Francia y Estaus Unius que proporciona recursos educativos pa bibliotecas, prencipalment en o mundo en desembolique.
NSFW
NSFW son as siglas de l'anglés Not safe for work, en aragonés «no ye seguro/apropiau pa o treballo». S'utiliza en foros, IRC, blogs u pachinas web pa advertir que determinau conteniu puede estar inadequau pa la suya visualización en o treballo, cheneralment por estar pornografico, sangriento, violento u ofensivo.
Bibliothèques Sans Frontières
Bibliothèques Sans Frontières estió fundada en París en chinero de 2007 por o historiador Patrick Weil. En 2008, s'establió una sucursal en os Estaus Unius.
A organización distribuye 50.000 libros a l'anyada y desembolicó una biblioteca mobil y un centro multimedia que brinda oportunidatz d'aprendizache informal a os refuchiaus y atros grupos vulnerables. Bibliothèques Sans Frontières tien programas en 20 países, incluius Haití, Camerún y Colombia.
NSFW
Dada a naturaleza subchectiva de lo «apropiau», a vegadas son utilizadas tamién siglas como que PNSFW (possibly not safe for work) (posiblement no ye seguro/apropiau pa o treballo) y LSFW (less safe for work) (menos seguro/apropiau pa o treballo), pa o conteniu que puede estar considerau inadequau por os mas estrictos sensors, como que as imachens de modelos en ropa interior u una noticia sobre temas sexuals.
Biblioteca
thumb|300px|Biblioteca d'a Universidat de Budapest. Una biblioteca ye una colección de fuents d'información y recursos semellants, seleccionaus por expertos y accesibles a una comunidat definida pa referencia u amprau, a ormino en un ambient tranquilo propicio pa o estudio. Proporciona acceso fisico u dichital a o material y puede estar una ubicación fisica u un espacio virtual, u os dos. A colección d'una biblioteca puede incluir libros, publicacions periodicas, periodicos, manuscritos, cintas, mapas, impresions, documentos, CD, casettes, cintas de video, DVD, discos Blu-ray, libros electronicos, audiolibros, bases de datos, chuegos de mesa, videochuegos y atros formatos. As bibliotecas vareyan ampliament en grandaria plegando contener qualques d'ellas millons d'elementos.
Etimolochía
A parola biblioteca proviene d'o latín bibliothēca, que a la suya vegada deriva d'o griego βιβλιοθήκη, a quala ye composada por βιβλίον ('biblíon', 'libro') y θήκη ('théke', 'almario, caixa'); ye decir, se referiba a o puesto an s'alzaban os libros.
Prochecto Gutenberg
thumb|Prochecto Gutenberg. Prochecto Gutenberg ye una base de datos de libros dichitals en dominio publico, por o que pueden estar reutilizaus sin restriccions. Estió fundada en 1971 por Michael Hart, y ye a biblioteca dichital mas antiga. A mayoría d'os articlos d'a suya colección son os textos completos d'os libros de dominio publico. O prochecto pretende fer-los tan libres como que sía posible, en formatos ubiertos y duraders que se puedan utilizar en quasi qualsiquier ordinador.
As edicions son disponibles en texto sin formato, manimenos, quan existe a posibilidat, s'incluyen atros formatos, como que HTML, PDF, EPUB, MOBI y Plucker. A mayoría d'as versions son en anglés, pero tamién i hai obras en atros idiomas. I hai cuantos prochectos afiliaus que proporcionan contenius adicionals, incluius treballos rechionals y especificos d'a luenga.
En mayo de 2020, o Prochecto Gutenberg teneba 62.108 articlos en a suya colección de libros dichitals gratuitos.
Monts de Castellón
Os Monts de Castellón (en castellano Montes de Castejón) son un conchunto de monts en a comarca de Cinco Villas, en Aragón, situaus a bels 30 km a o norte de Zaragoza. Levan o nombre d'a localidat de Castellón de Val de Chasa, en o centro d'ista zona montanyosa. Parti d'a sierra se troba declarada Zona d'Especial Protección pa las Aus (ZEPA), por lo que apareixe reflexada en o rechistro europeu d'espacios protechius d'a Rete Natura 2000.
Situación cheografica
O cobalto d'a sierra ye o vértiz Esteban (746 m), a on podemos trobar unas instalacions militars. Atras altarias importants son o Guarizo (745 m), Muses (741 m), Pola (688 m), Pinatonar (685 m) u Pogallinero (639 m). Instalaus en o cobalto d'as crenchas superiors podemos trobar aerocheneradors eolicos.
A versant norte d'a sierra que da a la localidat d'Erla se conoixe tamién como sierra d'Erla, u como Mont de Sora en a redolada d'o castiello de Sora.
A serranía que forman istos monts chunto con os Monts de Zuera, son conoixius tamién a vegadas como Muela d'el Castellar. Podríamos decir que a deseparación entre as dos sierras coincidiría con a siguient relación:
A debantdita deseparación d'istas dos sierras, que asinasmesmo coincide con a d'os termins municipals d'as dos localidaz, se da en una ralla de bels 9 km d'orientación norte-sud, clarament envistable dende qualques zonas amanadas. Por ista crencha descurre o Camin d'o Cerro de Castellón, coincident en bels trampos con a Canyada Reyal d'a Muga de Zuera, dende o parache d'o Cubilar Hondo dica l'Alto de Sant Esteban, puerto de montanya de 700 m d'altaria en a carretera A-1102.
D'atra man os Monts de Castellón tienen atras dos versants a esmentar, la que perteneixe a o termin municipal de Taust, tamién dita localment sierra de Mont Alto, y la que s'orienta enta Zaragoza y arriba dica la zona de Lo Castellar, perteneixient a o municipio d'a ciudat pero ocupau quasi en a suya totalidat por o Campo de Maniobras militars de Sant Gregorio, centro instructor de l'Exercito de Tierra.
Flora
Os Monts de Castellón son cubiertos de vechetación mediterrania, en a suya mayoría constituyida mas que mas de carrasca (Quercus ilex) y pin borde (Pinus halepensis), amás d'eixemplars aislaus d'acirons (Acer campestre y Acer monspessulanum) u caixigos (Quercus faginea), en lo que se refiere o estrato arborio. En o referente a l'arbustivo bi ha coscollos, chinebros, sabinas, retamas y lamials. Conchuntos vechetals que son tipicos d'as sierras amanadas a la depresión d'Ebro, repetius por eixemplo en a sierra d'Alcubierre, Monegros. Ditas formacions son a sobén victimas d'incendios forestals recurrents, mas que mas exposadas mientres a epoca de sequera. O zaguer incendio grieu se dio en verano de 2008, habendo mesmo de desalochar-se o lugar por a cercanía d'as flamas, cremando 1.700 ha de mont d'o termin municipal y 2.200 en total afectando tamién a os Monts de Zuera. A causa de dito incendio estió un accident en a carretera en a que un vehiclo se salió d'a calzada impactando contra un árbol. O incendio tardó dos días en amortar-se, habendo de desplazar-sen a-saber-los medios civils y militars, como a UME y as BRIF. No bi habió perdidas humanas.
Se pueden trobar cuantos árbols molimentals en istos monts como a Sabina Mateo u a Carrasca de Pui Oliva, catalogaus os dos como Árbol Singular d'Aragón.
Feguras de protección
Os Monts de Castellón se troban en una serranía d'a que tamién fan parti os Monts de Zuera, y Lo Castellar, en una zona protechida con a fegura de Zona d'Especial Protección pa las Aus denominada "ZEPA Montes de Zuera, Castejón de Valdejasa y El Castellar", tamién adintro d'o Rete Natura 2000.
Francisco Ponzán
Francisco Ponzán Vidal yera un aragonés mayestro de profesión, militant d'a CNT, miembro d'a directiva d'o Ateneo Cultural Libertario de Uesca y hombre d'acción a o servicio d'os aliatos entre a Segunda Guerra Mundial. A zifra d'evadius con la aduya d'o suyo grupo, conoixiu como Grupo Ponzán, s'estima bellas 3.000 personas.
Biografía
Dimpués d'o desenlaz d'a Guerra Civil espanyola s'exilió enta Francia an, dimpués d'a suya paso y fuyita d'o Campo d'internamiento de Vernet d'Arièja, s'instaló en Tolosa. Dende aquella calendata, empecipió a teixir una organización de guías (entre os quals se trobaban muitas mullers como que a suya propia chermana, Pilar Ponzán, Alfonsina Bueno Ester u Segunda Montero)​ que quitaba personas d'Espanya por as montanyas perinencas. D'ista traza facilitó a salida enta Francia a centenars de personas a cambeo d'armas y de diners pa la luitar contra Franco.
En abril de 1943 estió aturau en Tolosa y puesto en mans d'a Gestapo. Encara que a la hora de clasificar-lo se recorre a l'apelativo de “hombre d'acción”, Ponzán no teneba as condicions fisicas que normalment se suposan a istos hombres, yera somiziego lo que le valió a embotada de “O Gafotas” que ye representativa d'as suyas limitacions fisicas. Estioron a estucia, a intelichencia y o rigor intelectual os que le permitioron sobrevivir y estar eficaz en un mundo turbido d'espías y achents doples. No iba armau y quan l'aturoron no oposó resistencia. Quan Tolosa yera practicament rendida a l'abance aliato, concretament dos diyas antis que os alemans abandonasen a ciudat, a Gestapo lo quitó d'a garchola y l'afusiló en Buset de Tarn, un lugar d'o Pireneu francés, chunto a unas cinquanta personas mas, a las qualas pretoron fuego dimpués de disparar-les.
Punta de la Lit
O punta de la Lit ye una cima de 3.292 m d'altaria que se troba situau en a provincia de Uesca (Aragón).
Patricia Esteban Erlés
Patricia Esteban Erlés (Zaragoza, 1972) ye una filologa y escritora aragonesa, autora de cuentos. Ha ganato bels premios y fegura en a-saber-las antolochías. Como investigadora, ha estudiato os libros de caballerías d'o sieglo XVI.
Novela
•	Las Madres Negras. Madrid: Galaxia Gutemberg, 2018 (Premio Dos Passos, 2017).
Mallo de la Lit
O Mallo de la Lit, u tamién conoixiu como El Tuconet, ye un mont de 3.296 m d'altaria que se troba situau en a provincia de Uesca (Aragón).
ATAC
L'Azienda per i Trasporti Autoferrotranviari del Comune di Roma (en aragonés Achencia por o Transporte Autoferrotramviario d'a Comuna de Roma), conoixita a sobén como ATAC, ye a interpresa que chestiona y coordina a rete de transporte publico (buses, tramvía y metro) en o municipio de Roma (Italia) y en bells comunas d'a suya redolada metropolitana.
Ye una sociedat publica participata por Roma Capitale, l'achencia que administra l'aria municipal d'a ciudat; estando chestionando en l'anyo 2018 as tres linias de metro de Roma; as linias de tren de Roma-Lido, Roma-Giardinetti y Roma-Viterbo; as seis linias de tramvia (linias 2, 3, 5, 8, 14 y 19) y 400 linias d'autobús y tres linias de trolebús.
Antimas tién 2.011 autobuses, 164 tramvias y 612 autos de metro.
Calzón
thumb|right|250px|Zagal con vestiu tipico aragonés, arredol de 1902. Lieva calzón negro alto d'unas [[marinetas blancas que tansament se veyen.]] O calzón ye una prenda masculina d'a familia d'os pantalons que cubre dende a cintura dica os chinullos u una mica por debaixo d'istes. Ye una prenda desusada difuera de bells vestius tipicos, pero fue popular en o vestuache masculino d'entre os sieglo XVI y XIX.
Ye más cenyiu contra la cintura y a curronera que os valons, y se gosa achustar por debaixo d'o chinullo con cordons u con botons. A vestidura d'a parte d'a garra que no cubre o calzón (a caniella) se fa con calcillas u con pedugos altos, que pueden cenyir-se con unas abarqueras.
Se confecciona con telas de tipos muit diferents, pendendo d'a función, dende o raso pa las clases altas d'os sieglos XVII y XVIII, dica panyos recios como a pana en as clases populars. Normalment s'emplega calzons diferents pa diferents situacions, y os de teixius más finos y de mas calidat se destinan pa os dias de celebración.
Tuca de la Collada de la Paúl
A tuca de la Collada de la Paúl, u tamién conoixiu como pico Central de Bardamina u Segundo Pico de Bardamina (castellano Pico Inferior de la Paúl), ye un mont de 3.075 m d'altaria, con una prominencia de 46 m, que se troba situau en a provincia de Uesca (Aragón).
Toponimia
Paúl, d'o latín PADULE, ye a denominación dada a una zona con suelo humido y vechetación higrofila. Amaneixe prou en a toponimia aragonesa, de l'este peninsular (El Padul), y tamién en atras rechions como en os Alpes Reticos a on se troba por eixemplo a cima d'o Piz Palü (3.901 m), nombre con o mesmo orichen.
O nombre d'istos picos, a tuca de la Paúl y a tuca de la Collada de la Paúl, viene d'o tipo de paisache sobre d'a val sobre a que se debantan.
Star Trek
miniaturadeimagen|Logo d'a flota estelar en Star Trek. Star Trek ye una franquicia de sciencia ficción d'Estaus Unius creyada por Gene Roddenberry.
L'universo de Star Trek incluye a Serie Orichinal, amás de siet series de televisión derivadas, dos series animadas, a franquicia cinematografica y atras adaptacions en quantos meyos como libros y cómics.
A franquicia prencipió con a serie de televisión orichinal en 1966 hue clamada Star Trek: The Original Series. Siguió os viaches d'a nau espacial USS Enterprise en a suya misión de cinco anyadas de durada, que o suyo proposito yera "explorar extranyos mundos nuevos, buscar nueva vida y nuevas civilizacions, ir audazment a an garra hombre ha iu dinantes". L'USS Enterprise estió una nau d'exploración espacial construiu por a Federación Unida de Planetas en o sieglo XXIII.
Tuca de la Paúl
A tuca de la Paúl, u tamién conoixiu como pico de Bardamina Occidental u Primer Pico de Bardamina, ye un mont de 3.079 m d'altaria, con una prominencia de 46 m, que se troba situau en a provincia de Uesca (Aragón).
Toponimia
Paúl, d'o latín PADULE, ye a denominación dada a una zona con suelo humido y vechetación. Amaneixe prou en a toponimia aragonesa y tamién en atras rechions como en os Alpes Reticos a on se troba por eixemplo a cima d'o Piz Palü (3.901 m), nombre con o mesmo orichen.
O nombre d'istos picos, a tuca de la Paúl y a tuca de la Collada de la Paúl, viene d'o tipo de paisache sobre d'a val sobre a que se debantan.
Vinya (desambigación)
Vinya puet estar:
Barranco d'Airés
O barranco d'Airés (en castellano Barranco de Airés), conoixiu tamién en o suyo trampo alto como barranco d'o Caixigar, ye un barranco pirenenco d'o municipio de Puértolas, en Sobrarbe.
Carson City
Carson City ye una ciudat d'os Estaus Unius situata en o estato de Nevada, d'an ye a capital.
A suya población ye de 57.104 habitants (2005) en una superficie de 435,1 km², con una densidat de población de 141 hab/km².
Mielca (desambigación)
Mielca puede estar:
Santa Maria del Soccorso (metro de Roma)
A gara de Santa Maria del Soccorso ye una gara d'a linia B d'o Metro de Roma que estió debantada en aviento de 1990 como una gara soterrania. Se troba en o districto de Piatralata baixo o via Tiburtina en a suya confluyencia con a plaza Santa Maria del Soccorso.
Servicios
A gara apresta os siguient servicios:
Redolada
En a suya redolada están os siguient lugars:
Ponte Mammolo (metro de Roma)
A gara de Ponte Mammolo ye una gara d'a linia B d'o Metro de Roma que estió debantada o 13 d'aviento de 1995 como una gara soterrania. Se troba en o districto de Pietralata baixo a confluyencia d'a via Triburtina y o viale Palmiro Togliatti.
Servicios
A gara apresta os siguient servicios:
Redolada
En a suya redolada están os siguient lugars:
Vinyal
thumb|right|250px|Un vinyal en o [[Penedés (Catalunya).]] Un vinyal u vinyual ye una extensión de cultura adedicada a la producción d'ugas ta consumo u ta producir-ne vino. As plantas que se gosa cautivar en os vinyuals reciben o nombre de «vinyas» u «cepas».
Toponimia
A parola «vinyal» ye muit freqüent en a toponimia por tot Aragón, y designa fincas y campos que antigament (u encara en l'actualidat) heban teniu iste tipo de cultura. Os toponimos con a forma «vinyual» son menos cheneralizaus, y no se'n troba eixemplos sique en l'Alto Galligo, o Sobrarbe y o Semontano de Balbastro.
Tanto o toponimo «vinyal» como «vinyual», en Aragón, conoixen formas con o plural castellanizau: «viñales» y «viñuales», que han quedau deslexicalizaus en trasladar-se a'l castellano. Toz dos existen tamién como apellius toponimicos en Aragón: Viñals y Viñuáls, y tienen equivalents castellanizaus: os apellius Viñales y Viñuales.
Prencipau da Pontinha
O Prencipau da Pontinha (en portugués Principado da Pontinha u Principado do Ilhéu da Pontinha) ye una micronación situata en a isleta da Pontinha en o puerto de Funchal chunto a la isla de Madeira. O prencipau se troba a una distancia de 70 metros d'a isla de Madeira y tien una superficie d'alto u baixo 178 m², con una población de 4 habitants (2007).
Historia
D'atra man a historia d'o país propiament dito prencipia o día 9 d'octubre de 1903, calendata en a que o rei Carlos I de Portugal, antipasau de l'actual Renato Barros, primer prencipe da Pontinha, sinya un Decreto Reyal (alzando-se encara l'orichinal en a Torre de Londres) en o que reconoixe a sobiranía d'o territorio d'o Prencipau da Pontinha, a roca sobre a que se troba o fuerte de São José.
O prencipau en l'actualidat
thumb|180px|left|Cartel de dentrada a o Prencipau da Pontinha En l'actualidat o caso ye analizato por a comunidat internacional, encluyindo as Nacions Unidas. O prencipe Renato Barros aspera obtener toz os dreitos d'un estato sobirán, encluyindo as correspondients 200 millas nauticas.
O prencipe Renato Barros ha asegurato que bi ha buenas relacions con o gubierno brasilero, y afirma que si o prencipau ye reconoixito internacionalment, se convertirá en una puerta de dentrada a Europa.
O prencipau da Pontinya ye miembro d'o Micronational Professional Registry, una asociación internacional de micronacions.
On día 30 de noviembre de 2007, o Prencipe D. Renato Barros anunció formalment a secesión d'o prencipau de Portugal.
Pietralata (metro de Roma)
Servicios
A gara apresta os siguient servicios:
Ermita de Sant Miguel de Bestué
A ermita de Sant Miguel de Bestué (en castellano Ermita de San Miguel) ye una ermita situada chunto a la localidat de Bestué (Puértolas), en a comarca de Sobrarbe.
Bestué celebra a suya fiesta menor en honor a Sant Miguel.
Extremenyo chinato
O chinato ye variedat d'a parla extremenya charrata en o municipio de Malpartida de Plasencia (Cáceres, Extremadura) y a redolata suya.
A caracteristica mes chocant d'o chinato ye que a /s/ sonora y a /z/ plegan a lo mesmo resultato por haber-ie ceceyo, y d'esta traza rosa, beso y los hijos se diz u se pronuncian /rođa/, /beđo/, /lođ íhoh/.
Napinal
thumb|right|250px|Un napinal d'hibierno, en a [[Suiza.]] Un napinal ye una extensión de cultura adedicada a la producción de napos.
En Aragón, y en cheneral por toda Europa, os napos teneban una importancia mayor en o pasau ta l'alimentación humana de como en tienen agora. En estando comestibles tanto as radices como as follas, y como se'n feba a cullita en a primavera, o napo arribaba a constituir a base de l'alimentación en os meses previos a la siega d'os cerials, quan o preu de a farina (y d'o pan) yera más altero.
Existe variants de napos que se crian ta pastura d'os ganaus. Iste tipo de brasicacias, más bastizas y resistents (encara) que os cautivars ta consumo humano, se podeban cautivar, en os solans, dica altarias considerables.
Toponimia
En numbrosos puestos de l'Alto Aragón existe toponimos que fan referencia a la existencia pasada d'ixe tipo de campos, adedicaus a la producción de napos de pastura. Con freqüencia, os toponimos «napinal» u «napinals» son en as alturas, o que liga con a posible oríchen ganadera de qualques d'ells.
Ademés, a simient d'os napos puede adaptar-se con facilidat a la vida salvachina, por o que gosa pasar con freqüencia que n'amaneix eixemplars (y dica agrupacions de muitos) difuera d'os campos a on que se'n heba sembrau intencionalment, con o que bells «napinals» no tienen por qué haber estau en puestos en os que enantes se i hese cautivau a tierra.
Berriatua
Berriatua (Berriatua en basco y oficialment, Berriatúa en castellano) ye un municipio d'a comunidat autonoma d'o País Basco, provincia de Bizcaya y comarca de Lea-Artibai.
A suya población ye de 1.282 habitants (2008) en una superficie de 20,23 km², con una densidat de población de 63,37 hab/km².
Toponimia
En o sieglo XII bels caballers d'o lugar devantoron a ilesia de Sant Per de Berriatúa, ya que a ilesia de Santa María de Lekeitio quedaba una mica luent. A creyación d'a ilesia suposó o naiximiento de l'anteiglesia como tal.
O probable significau etimolochico de Berriatua ye "lo esviellau". Berri significa "nuevo" en luenga basca, barri en bizkaiera. Berritu u barritu ye un verbo que significa esviellar, repetir u refer. Autors y filologos como Koldo Mitxelena en o suyo libro Apellidos vascos, han estudiau iste toponimo y han coincidiu en dar-le iste significau. Suposando que fuese cierta ista etimolochía, cal suposar que o termino berritua se referise a la ilesia parroquial de Sant Per que se devantó sobre una ermita que antes mas ya i yera. Manimenos no i hai prebas d'a valideza d'ista afirmación.
Ermita de Sant Super de Puértolas
A ermita de Sant Super de Puértolas (en castellano Ermita de Santa Justa) ye una ermita situada chunto a la localidat de Puértolas, en a comarca de Sobrarbe.
Descripción
L'edificio de mampostería d'entre os sieglos XVI y XVII se divide entre una nau y una cabecera recta y mas baixa que l'anterior. O muro norte ye refirmau por contrafuertes y o tellau a dos auguas cubierto de losas.
L'acceso se fa por o muro ueste, por una puerta dovelada con arco de meyo punto. L'interior, cubierto por boveda de meyo canyón, ye enlosau.
D'antis mas se i feba una romería o 14 de chunio a on acudiban os vecins de Santa Chusta y Puértolas.
Cine d'autor
Se conoix con o nombre de cine d'autor a un tipo de cine (no ye estrictament un chenero cinematografico) a on destaca la personalidat d'o director cinematografico, qui atorga la suya visión personal y particular a un guión propio u alieno, distinguindo-se d'o cine comercial subchecto a las necesidatz d'a taquilla u recaudo y esdevenindo un producto d'artesanía sin parar cuenta d'o resultau economico d'a cinta.
Cintas destacadas d'o chenero
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.
Río Yaga
O río Yaga ye un río pirenenco situau en a comarca de Sobrarbe. O suyo naixedero se troba a 2.150 metros en o cul de Gurrundué, baixo a sierra d'as Zucas, en o municipio de Puértolas. Fa de muga entre iste municipio y o de Tella-Sin dica desembocar en o río Cinca.
En o suyo trampo meyo forma os Foratars d'Escuaín, en o Parque Nacional d'Ordesa y d'as Tres Serols, un canyón d'orichen fluviokarstico a on se troban encaixaus meandros de lenta evolución.
Battlestar Galactica
thumb|Un Cylon. Battlestar Galactica ye una franquicia de sciencia ficción d'Estaus Unius creyada por Glen A. Larson.
Stargate
thumb|Stargate. Stargate ye una franquicia de sciencia ficción d'Estaus Unius encetada en 1994 con a cinta d'o mesmo nombre dirichida por Roland Emmerich.
Battlestar Galactica
A franquicia prencipió con a serie de televisión orichinal en 1978 y estió seguida por una serie seqüela de curta duración (Galactica 1980), una linia d'adaptacions de libros, novelas orichinals, cómics, un chuego de mesa y videochuegos. Una versión reimachinada de Battlestar Galactica s'emitió como una miniserie de dos partis y tres horas desembolicada por Ronald D. Moore y David Eick en 2003. Ixa miniserie dio puesto a una serie de televisión semanal, que s'emitió dica 2009. Una serie de preqüela, Caprica, estió emitida en 2010.
Stargate
A franquicia de Stargate se centra en a premisa d'un "Stargate", una portalada en forma d'aniello que permite o transporte rapido a atras puertas estelars ubicadas a distancias cosmicas. A historia prencipia quan se descubre un d'ixos dispositivos en a Tierra. A cinta de 1994 y a serie de televisión posterior amuestran cómo o dispositivo se mantiene baixo o control d'o gubierno d'os Estaus Unius, que lo usa pa levar a cabo misions interplanetarias marcando os milars de puertas estelars ubicadas en a galaxia, que son o legau d'una civilización antiga. As expedicions orichinalment teneban l'obchectivo d'adquirir recursos extremadament raros, nueva tecnolochía y detectar menazas; pero a ormino enfrontinan problemas scientificos y humanitarios y os dilemas d'interactuar con diferents sociedatz. Finalment, dioron como resultau una coalición unificada d'as Nacions Unitas pa emparar millor a necesidat constant de continar o programa pa esfender a Tierra d'os invasors alienichenas.